Sosial müdafiə

Metodoloji izahlar

Bu bölmədə ilk dəfə əlilliyi müəyyən edilmiş şəxslərin sayı xəstəliklər və cins, eləcə də yaş qrupları və cins üzrə bölgüdə təqdim olunur. Həmçinin burada ünvanlı dövlət sosial yardımı alan ailə üzvlərinin, dövlət tərəfindən ayrı-ayrı aylıq sosial müavinətlər verilən şəxslərin və Azərbaycan Respublikası Prezidentinin təqaüdləri və fəxri adlara görə təqaüd alan şəxslərin cins bölgüsü üzrə məlumatlar öz əksini tapmışdır. 
Bununla yanaşı Əmək və Əhalinin Sosial Müdafiəsi Nazirliyinin sistemində qeydiyyatda olan pensiyaçıların sayı, ilk dəfə pensiya təyin olunmuş şəxslərin sayı haqqında məlumatlar göstərilmişdir.
Pensiyaçılar – ilin əvvəlinə pensiya təminatına dair qanunvericilikdə nəzərdə tutulmuş əsaslarla yaşa, əlilliyə, ailə başçısını itirməyə görə əmək pensiyası alan şəxslərdir.
Sosial müavinətlər - Azərbaycan Respublikasının “Sosial müavinətlər haqqında” Qanunu ilə müəyyən edilmiş qaydada ayrı-ayrı kateqoriyalardan olan şəxslərə sosial yardım göstərilməsi məqsədilə aylıq və ya birdəfəlik ödənilən pul vəsaitidir.
İlkin əlillik - əlilliyin ilk dəfə hesabat ilində təyin edilməsidir. 

